**ПРОЕКТ!**

**ДОГОВОР**

**за възлагане на обществена поръчка за строителство**

**№ [попълва се номер, определен от Възложителя]**

Днес ……………..… г. в гр. Панагюрище, между:

**ОБЩИНА ПАНАГЮРИЩЕ**, със седалище и адрес на управление: гр. Панагюрище, пл. „20 - Април" №13, ЕИК 000351743, представлявана от Никола Иванов Белишки - Кмет на Община Панагюрище, Цветана Якова Якова – началник отдел „ФСДБ“ и главен счетоводител наричана по-долу за краткост **ВЪЗЛОЖИТЕЛ** от една страна

и

……………………………………………., ЕИК/БУЛСТАТ/ЕГН ..................…………, със седалище и адрес на управление …….………….............., представляван/о/ от …............……………......………………………….., наричан/о/ по-нататък в договора накратко **ИЗПЪЛНИТЕЛ**,

в съответствие с резултатите от проведената обществена поръчка чрез събиране на оферти с обява с ID № ............... в РОП на АОП и съгласно одобрен Протокол на комисията от ……………. 2019 г. от Кмета на Община Панагюрище за определяне на изпълнител и на основание чл. 194, ал. 1, във връзка с чл. 112 от ЗОП, се сключи настоящия договор за възлагане на обществена поръчка с предмет: „Подмяна на водопроводи и възстановителни работи в с.Елшица, с.Левски, община Панагюрище по обособени позиции: **Обособена позиция №1:** „Подмяна на водопровод на улица "Георги Димитров" – II-ри участък, с.Елшица“ и **Обособена позиция №2:** „Подмяна на водопровод по улици "Петко Чолаков" от о.т. 149 до о.т.153; "Васил Маринов" от о.т. 141 до о.т. 149; "Христоско Чолаков" от о.т. 56 до о.т. 57., с.Левски“, наричан по-долу за краткост „Договор”, с който страните се споразумяха за следното:

**I. ПРЕДМЕТ НА ДОГОВОРА**

**Чл. 1.** **(1)** ВЪЗЛОЖИТЕЛЯТ възлага, а ИЗПЪЛНИТЕЛЯТ приема да изпълни на свой риск, при условията на настоящия договор и срещу заплащането на цената по него **„Подмяна на водопроводи и възстановителни работи в с.Елшица, с.Левски, община Панагюрище по обособени позиции: Обособена позиция №……………**в съответствие с Техническата спецификация на **ВЪЗЛОЖИТЕЛЯ** (Приложение № 1) и съгласно Техническото и Ценово предложение на **ИЗПЪЛНИТЕЛЯ** (Приложение № 2 и Приложение № 3), които представляват неразделни части от настоящия договор.

(2)**[[1]](#footnote-1)** В срок до 3 /три/ дни от датата на сключване на Договора, но най-късно преди започване на неговото изпълнение, Изпълнителят уведомява Възложителя за името, данните за контакт и представителите на подизпълнителите, посочени в офертата на Изпълнителя. Изпълнителят уведомява Възложителя за всякакви промени в предоставената информация в хода на изпълнението на Договора в срок до 3 /три/ дни от настъпване на съответното обстоятелство.

II.СРОК НА ДОГОВОРА

Чл. 2. (1) Срокът за изпълнение на дейностите по Договора възлиза на …….. календарни дни и започва да тече считано от датата на подписване на двустранен протокол, с който Възложителят предава на Изпълнителя обекта за извършване на СМР и му предоставя достъп. Сроковете за извършване на СМР са посочени в Приложение № 2 към този договор - Техническа оферта на изпълнителя, неразделна част от договора.

**(2)** Срокът на договора може да бъде удължаван, по причини на непреодолима сила и/или непредвидени обстоятелства, независещи от волята на ИЗПЪЛНИТЕЛЯ както и при други условията предвидени в чл.116 от ЗОП.

**(3)** Във всички случаи от предходната алинея се съставя Допълнително споразумение за удължаване на срока на договора, Протокол за установяване на причините, подкрепен с документи от компетентни органи, удостоверяващи обстоятелствата, наложили удължаването на срока, като например: данни от Националния институт по метеорология и хидрология и други подходящи.

1. ЦЕНИ И ПЛАЩ**АНИЯ**

Чл. 3. (1) Общата цена на настоящия договор, съгласно Ценовото предложение на ИЗПЪЛНИТЕЛЯ, е………….лв. /словом:……. лева/, без включен ДДС и …….лв. /словом: лева/, с включен ДДС.

1. Цената на договора включва всички необходими разходи, извършени от ИЗПЪЛНИТЕЛЯ за изпълнението на предмета на договора, включително тези за подготовката на строителството, необходимото временно строителство и неговото премахване, транспорта на машините, работната ръка, доставката на всички материали, съоръжения и оборудване, разделното събиране, транспортиране и депониране на строителните отпадъци, извънреден труд, застраховка „Професионална отговорност", промяна в организацията на строителството и други обстоятелства, мерките по Закона за здравословни и безопасни условия на труд, разходи по въвеждането на строежа в експлоатация и всички други присъщи разходи, неупоменати по-горе.
2. Предложената цена съответства на остойностената количествена сметка на ИЗПЪЛНИТЕЛЯ, съгласно ценовата офертата, и е образувана при следните офертни параметри на ценообразуване:

Часова ставка лв./час

Допълнителни разходи върху труд %

Допълнителни разходи върху механизация %

Доставно-складови разходи %

Печалба %

1. Промяна на количествата на даден вид работа не е предпоставка за промяна на единичната цена.
2. В случай, че за сметка на определен вид работа от количествено - стойностната сметка ще се изпълнява допълнително друг вид работа, за която има единична цена, разплащането й ще се извърши със Заменителна таблица по образец на ВЪЗЛОЖИТЕЛЯ.
3. Общата стойност на договора не може да се променя за целия срок на договора и не може да надвишава ценовото предложение на ИЗПЪЛНИТЕЛЯ.

Чл. 4. Цената по настоящия договор е дължима до размера на реално извършените от ИЗПЪЛНИТЕЛЯ и безусловно приети по реда на настоящия договор от ВЪЗЛОЖИТЕЛЯ строителни работи.

Чл. 5. (1) ВЪЗЛОЖИТЕЛЯТ заплаща дължимата цена на ИЗПЪЛНИТЕЛЯ в срок до 30 /тридесет/ дни при следните условия :

1. Междинни плащания до достигане на 80 % /осемдесет процента/ от стойността на договора. За всяко плащане се представят двустранно подписани протоколи за действително извършен обем работа, документи по Наредба № 3/2003г. за съставяне на актове и протоколи по време на строителството и представена фактура от изпълнителя
2. Окончателно плащане (в размер до 20%) се извършва в срок до 30 /тридесет/ дни след приключване на обекта.
3. Заплащането ще се извършва по следната банкова сметка на ИЗПЪЛНИТЕЛЯ:

Банка:

ВIС:

IBAN:

Чл. 6. Преди извършване на плащане към ИЗПЪЛНИТЕЛЯ, ВЪЗЛОЖИТЕЛЯТ или упълномощено от него лице извършва пълна документална проверка и проверка на мястото на изпълнението за удостоверяване извършването на заявените за плащане строително-монтажни работи.

Чл. 7. За целите на проверката ИЗПЪЛНИТЕЛЯТ се задължава да предостави всички изискани от ВЪЗЛОЖИТЕЛЯ документи, доказващи качеството, количеството и стойността на СМР, вкл. геодезически заснемания (когато е приложимо), документи за депониране на отпадъци, актове и протоколи по Наредба №3/31.07.2003 г. за съставяне на актове и протоколи по време на строителството, декларации за съответствие, сертификати и др.

1. ПРАВА И ЗАДЪЛЖЕНИЯ НА СТР**АНИ**ТЕ

Чл. 8. (1) ИЗПЪЛНИТЕЛЯТ има право:

1. Да иска от ВЪЗЛОЖИТЕЛЯ необходимото съдействие за изпълнение предмета на настоящия договор;
2. Да иска от ВЪЗЛОЖИТЕЛЯ приемане на изпълнените СМР, включени в предмета на настоящия договор, в случай че са изпълнени точно и качествено, в съответствие с техническата спецификация, приетата оферта и предлагана цена, и всички действащи към момента нормативни документи и стандарти, при условията и по реда на настоящия договор;
3. Да получи съответното възнаграждение за изпълнените СМР, включени в настоящия договор, при условията и по реда на договора.
4. Да иска замяната на член на инженерно-техническия състав, ангажиран за изпълнение на поръчката с такъв с еквивалентна или по-висока квалификация и професионален опит.
5. При възникване на обстоятелството по т. 4, ИЗПЪЛНИТЕЛЯТ уведомява писмено ВЪЗЛОЖИТЕЛЯ, като прилага доказателства за настъпването им. ИЗПЪЛНИТЕЛЯТ предлага експерт, който да замени досегашния.
6. Допълнителните разходи, възникнали в резултат от смяната на експерт, са за сметка на ИЗПЪЛНИТЕЛЯ.

Чл. 9. (1) ИЗПЪЛНИТЕЛЯТ се задължава:

1. Да изпълни всички дейности, възложени му с настоящия договор, точно, пълно, качествено, по реда и в сроковете, указани в него, при спазване на действащата нормативна уредба и приложимите технически стандарти;
2. При изпълнение на договорените СМР да спазва всички приложими правила и изисквания за строителство, за съответствие на строителните материали, както и приложимите правила и изисквания, свързани с опазване на околната среда, социалното и трудовото право, приложими колективни споразумения и/или разпоредби на международното екологично, социално и трудово право съгласно списъка на конвенциите в социалната област и в областта на околната среда, представляващ Приложение № 10 към чл. 115 от ЗОП.
3. Да представи на ВЪЗЛОЖИТЕЛЯ валидна застраховка за професионална отговорност по чл. 171 ЗУТ и удостоверение за вписване в Централния професионален регистър на строителя за изпълнение на строежи, отговарящи на вида на строежа, предмет на обществената поръчка, както и на категорията му съгласно чл. 137, ал. 1 ЗУТ при подписването на настоящия договор. ИЗПЪЛНИТЕЛЯТ се задължава по време на изпълнението на договора да поддържа валидна застраховката за професионална отговорност.
4. Да обезпечи необходимите за работата му финансови, човешки, материални ресурси, машини и съоръжения, необходими за цялостното изпълнение на настоящия договор;
5. Да влага при изпълнението на договора само качествени материали, оборудване и изделия, отговарящи на изискванията, посочени в Закона за техническите изисквания към продуктите, Наредбата за съществените изисквания към строежите и оценяване съответствието на строителните продукти, Регламент (ЕС) № 305/2011 г. на Европейския парламент, БДС ЕN или еквивалентни и изискванията, посочени в Техническата спецификация, КСС и инвестиционния проект.
6. Да осигури необходимите за извършването на работата електро- и водозахранване, като разходите за осигуряване и консумация са за негова сметка.
7. а/ Да спазва изискванията за безопасност на труда, пожарна безопасност, безопасност на движението и всички други изисквания, въведени със законови и подзаконови нормативни актове в приложимата област; Цялата отговорност за спазването им е на ИЗПЪЛНИТЕЛЯ.

б/ Преди започване на строителството и по време на изпълнението да вземе всички необходими мерки за обезопасяване на строителната площадка и укрепване на направените изкопи, поставяне на указателни табели, предупредителни знаци и др.

в/ Да създаде подходяща организация на работа, осигуряваща безопасност и възможност за движение на граждани за достъп до входовете на жилищата им.

г/ Да създаде организация на работа за последователно изпълнение по клонове с цел намаляване на разкопаните и невъзстановени участъци.

1. Да осигури необходимите за извършването на работите строително оборудване и механизация;
2. Да осигурява достъп и съдействие на лицата, упражняващи контрол, определени от ВЪЗЛОЖИТЕЛЯ;
3. Да извърши всички необходими изпитвания и проби, които да удостовери с протокол;
4. Да уведомява лицата, упражняващи контрол за извършените СМР, които подлежат на закриване, и чието качество и количество не могат да бъдат установени по-късно. След съставяне на акт лицата, упражняващи контрол, дават разрешение за закриването им. Всички работи, които са закрити без да е съставен съответният акт, ще бъдат откривани по искане на ВЪЗЛОЖИТЕЛЯ, като действията по откриването и последващото им закриване са за сметка на ИЗПЪЛНИТЕЛЯ. В противен случай няма да се заплащат.
5. Да извърши за своя сметка всички работи по отстраняването на виновно допуснати грешки, недостатъци, некачествено изпълнение и други, констатирани от лицата, упражняващи контрол, от органи на държавна власт и др.;
6. Да отстрани за своя сметка всички установени дефекти и недостатъци при извършване на възложените СМР в указания му от ВЪЗЛОЖИТЕЛЯ срок;
7. Да направи всичко необходимо по време на строителството за недопускане на повреди или нарушение на инженерната инфраструктура в и извън границите на строежа.
8. Да уведомява своевременно писмено ВЪЗЛОЖИТЕЛЯТ винаги, когато има опасност от забавяне или нарушение на изпълнението на строителството;
9. Да изпълни в указаните срокове всички препоръки, направени от страна на ВЪЗЛОЖИТЕЛЯ, в резултат на направена документална проверка или проверка на място;
10. Да спазва Закона за управление на отпадъците, Наредбата за управление на строителните отпадъци и за влагане на рециклирани строителни материали и всички инструкции и предписания за опазване на околната среда на строителната площадка и граничещите й площи.
11. Да изпълнява функциите на ВЪЗЛОЖИТЕЛЯ, свързани с управлението на строителните отпадъци от строежа;
12. Да представя при поискване от страна на ВЪЗЛОЖИТЕЛЯ информация за хода на изпълнението на договора.
13. Да почиства строителната площадка и замърсените площи.
14. За своя сметка да извършва възстановяване в първоначалния им вид на всички околни терени, мрежи, съоръжения, улици и пътища, засегнати при изпълнение на договора;
15. Да предаде на ВЪЗЛОЖИТЕЛЯ пълен комплект документи за обекта при приемането му от съответните органи;
16. Да изпълнява горепосочените и всички други задължения, установени в настоящия договор, с грижата на добър търговец.
17. Да не използва по никакъв начин, включително за свои нужди или като я разгласява пред трети лица, каквато и да било информация, станала му известна при или по повод изпълнението на този договор, която ВЪЗЛОЖИТЕЛЯТ няма интерес да бъде разкривана. ИЗПЪЛНИТЕЛЯТ поема задължение да осигури тези действия от всяко лице от екипа си.
18. Да предприеме всички необходими мерки за избягване на конфликт на интереси, както и да уведоми незабавно ВЪЗЛОЖИТЕЛЯ относно обстоятелство, което предизвиква или може да предизвика подобен конфликт;
19. ИЗПЪЛНИТЕЛЯТ изпълнява задълженията си самостоятелно или с подизпълнител. При ползване на подизпълнител, ИЗПЪЛНИТЕЛЯТ е длъжен да спазва разпоредбите на чл. 66 от Закона за обществени поръчки. ИЗПЪЛНИТЕЛЯТ се задължава в 3-дневен срок от сключването на настоящия договор, да сключи договор/и за подизпълнение, ако е обявил в офертата си ползването на подизпълнител/и и да предостави оригинален екземпляр на ВЪЗЛОЖИТЕЛЯ в 3- дневен срок.
20. ИЗПЪЛНИТЕЛЯТ се задължава да предоставя на ВЪЗЛОЖИТЕЛЯ информация за плащанията по сключения/ите договора/ите за подизпълнение. Сключването на договор за подизпълнение не освобождава ИЗПЪЛНИТЕЛЯ от отговорността му за изпълнение на договора за обществена поръчка.
21. ВЪЗЛОЖИТЕЛЯТ приема изпълнението на дейност по договора за обществена поръчка, за която ИЗПЪЛНИТЕЛЯТ е сключил договор за подизпълнение, в присъствието на ИЗПЪЛНИТЕЛЯ и на подизпълнителя. При приемането на работата ИЗПЪЛНИТЕЛЯТ може да представи на ВЪЗЛОЖИТЕЛЯ доказателства, че договорът за подизпълнение е прекратен, или че работата, или част от нея не е извършена от подизпълнителя.
22. При изпълнение предмета на договора ИЗПЪЛНИТЕЛЯТ се задължава да използва лицата, посочени в Списъка на инженерно-техническия състав от правоспособни лица, ангажиран за изпълнението на строителните дейности и да осигури ежедневно техническо ръководство при извършване на СМР. При подписване на договора ИЗПЪЛНИТЕЛЯТ се задължава да представи заповед за назначаване на техническо ръководство на строежа, заедно с доказателства за назначаването на техническите ръководители на трудов договор съгласно изискванията на чл. 163 а от ЗУТ за целия период на изпълнение на поръчката.
23. Промяната на експерти от екипа на ИЗПЪЛНИТЕЛЯ се допуска само след предварително писмено съгласие на ВЪЗЛОЖИТЕЛЯ и при наличие на обективни причини за това. Предложеният нов експерт трябва да притежава еквивалентни образование, квалификация и опит.
24. ИЗПЪЛНИТЕЛЯТ се задължава да осигури своевременно достатъчен брой изпълнителски персонал със съответстващи на предмета на поръчката и видовете СМР квалификация и опит, гарантиращи качественото изпълнение на СМР, както и изпълнение на поръчката в договорения срок.
25. ИЗПЪЛНИТЕЛЯТ се задължава да поеме цялата отговорност към трети лица, в това число и отговорност за виновно причинени вреди от всякакъв характер, понесени от тези лица по време на изпълнение на настоящия договор или като последица от него, включително и за вреди, причинени на трети лица от неговите подизпълнители, ако използва такива.
26. Всички вреди по предходната алинея, нанесени на трети лица при изпълнение на договора, се заплащат от ИЗПЪЛНИТЕЛЯ.
27. Всички санкции, произтичащи по вина на действия или бездействия на ИЗПЪЛНИТЕЛЯ, наложени от общински и държавни органи във връзка с изпълнение на работите, предмет на настоящия договор, са за сметка на ИЗПЪЛНИТЕЛЯ.
28. ВЪЗЛОЖИТЕЛЯТ не отговаря за щети или понесени вреди от персонала или имуществото на ИЗПЪЛНИТЕЛЯ през време на изпълнението на настоящия договор или като последица от него, като ИЗПЪЛНИТЕЛЯТ не може да иска промяна на цената по настоящия договор или други видове плащания за компенсиране на такава щета или вреда.
29. ВЪЗЛОЖИТЕЛЯТ не носи отговорност, произтичащата от искове или жалби вследствие нарушение на нормативни изисквания, действия или бездействия от страна на ИЗПЪЛНИТЕЛЯ, неговите подизпълнители, служители или лица, подчинени на неговите служители, или в резултат на нарушение на правата на трети лица.
30. ИЗПЪЛНИТЕЛЯТ се задължава да не допуска увреждане на околната среда, да осигурява опазване на дърветата, тротоарите и площадките. Санкциите при констатирани нарушения са за сметка на ИЗПЪЛНИТЕЛЯ.
31. ИЗПЪЛНИТЕЛЯТ се задължава да подпомага ВЪЗЛОЖИТЕЛЯ при получаване от последния на разрешения, одобрения, съгласувания и други процедури, свързани със задълженията му по закон като ВЪЗЛОЖИТЕЛ на настоящия договор, в частност при и до въвеждането на обекта в експлоатация. ИЗПЪЛНИТЕЛЯТ носи отговорност пред ВЪЗЛОЖИТЕЛЯ и се задължава да предприеме всички необходими коригиращи действия, когато такива разрешения или съгласувания не се получават поради грешки и непълноти в представени от него документи или извършени от него работи.

Чл. 10. (1) ВЪЗЛОЖИТЕЛЯТ има право:

1. Да оказва текущ контрол върху изпълнението на възложената работа, без да създава пречки на ИЗПЪЛНИТЕЛЯ;
2. Да анализира и оценява работата на ИЗПЪЛНИТЕЛЯ и да изисква нейното своевременно усъвършенстване или подобряване;
3. Да иска от ИЗПЪЛНИТЕЛЯ да изпълни възложената работа в срок и без отклонения от условията на настоящия договор;
4. Да изисква от ИЗПЪЛНИТЕЛЯ, в 3-дневен срок от сключване на настоящия договор, да сключи и да му предостави оригинален екземпляр от договора/ите за подизпълнение с посочения/ите в офертата му подизпълнител/и;
5. Да откаже смяната на член на инженерно-техническия състав, поискана по реда на чл. 8, ал. 1, т. 4, в случай на несъответствие с изискванията, заложени в Указанията към участниците по настоящата обществена поръчка
6. Да изисква от ИЗПЪЛНИТЕЛЯ по своя преценка документи, доказващи качеството, количеството и стойността на изпълнените СМР.
7. ВЪЗЛОЖИТЕЛЯТ си запазва правото да не заплаща некачествено изпълнените услуги и СМР или изпълнените с некачествени материали до отстраняване на тези недостатъци от или за сметка на ИЗПЪЛНИТЕЛЯ, или на СМР, за които не са представени нормативно определените и изисканите доказателствени документи за количество, качество и цена, до представянето им.
8. Недостатъците по предходната алинея се отстраняват до изтичане срока за изпълнение на договора или в определен от ВЪЗЛОЖИТЕЛЯ подходящ срок. Срокът за отстраняване на недостатъците се определя с предписание на ВЪЗЛОЖИТЕЛЯ в съответния констативен акт .
9. Ако ИЗПЪЛНИТЕЛЯТ не отстрани недостатъците в определения по реда на предходната алинея срок, ВЪЗЛОЖИТЕЛЯТ има право да възложи отстраняването им на друго физическо или юридическо лице, като направените разходи, доказани със съответните документи, са за сметка на ИЗПЪЛНИТЕЛЯ. ВЪЗЛОЖИТЕЛЯТ може да приспадне разходите по тази алинея от стойността на окончателното плащане по настоящия договор.
10. С разпоредбите на предходните алинеи не се засягат правата, които ВЪЗЛОЖИТЕЛЯТ притежава по чл. 265 от ЗЗД.

Чл. 11. ВЪЗЛОЖИТЕЛЯТ е длъжен:

1. Да предостави на ИЗПЪЛНИТЕЛЯ своевременно всички налични документи, информация и разрешителни, позволящи изпълнението на предмета на настоящия договор;
2. Да окаже необходимото съдействие на ИЗПЪЛНИТЕЛЯ за изпълнение предмета на настоящия договор;
3. Да приеме изработеното от ИЗПЪЛНИТЕЛЯ, ако то е извършено по реда и при условията на настоящия договор;
4. Да заплати на ИЗПЪЛНИТЕЛЯ цената на договора съобразно уговорените срокове и начини;
5. Да осигури (упълномощи) лица, които да отговарят за изпълнението на договора и да подписват протоколите по договора – инвеститорски контрол ще изпълнява **инж. Константин Борисов – старши специалист „ИК”.**
6. Да не разпространява под каквато и да е форма всяка предоставена му от ИЗПЪЛНИТЕЛЯ информация, имаща характер на търговска тайна, и изрично писмено упомената от ИЗПЪЛНИТЕЛЯ като такава.
7. ПРИЕМАНЕ ИЗПЪЛНЕНИЕТО НА ПРЕДМЕТА НА ДОГОВОРА

Чл. 12. (1) Извършените СМР се приемат с изготвени от ИЗПЪЛНИТЕЛЯ протоколи за приемането им в определена от ВЪЗЛОЖИТЕЛЯ форма, след тяхното подписване от определените за това лица.

 Чл. 13. За окончателно предаване на обекта на ВЪЗЛОЖИТЕЛЯ се счита датата на подписване на двустранен приемо-предавателен протокол, в който се описва извършената работа, качество на извършената работа и вложените материали, наличие на недостатъци, както и дали е спазен срокът за изпълнение на СМР, протокол – обр. № 19 за действително звършени и подлежащи на заплащане на окончателни видове СМР по цени съгласно приетата ценова оферта и представяне на оригинална фактура.

1. ГАРАНЦИИ

Чл. 14. (1) За обезпечаване изпълнението на настоящия договор ИЗПЪЛНИТЕЛЯТ представя гаранция за изпълнение в размер на 2% от стойността на настоящия договор в полза на ВЪЗЛОЖИТЕЛЯ като безусловна и неотменима банкова гаранция или парична сума или застраховка, която обезпечава изпълнението чрез покритие на отговорността на изпълнителя. Срокът на валидност на гаранцията за изпълнение следва да е до 30 (тридесет) календарни дни след изтичане срока на изпълнение на договора за обществената поръчка.

1. Гаранцията, когато е парична сума, се внася по следната сметка на ВЪЗЛОЖИТЕЛЯ:

IBAN………………….,

ВIС: ……………………

при банка, клон ……….., офис …………….

1. Когато като гаранция за изпълнение се представя застраховка, ИЗПЪЛНИТЕЛЯТ предава на ВЪЗЛОЖИТЕЛЯ оригинален екземпляр на застрахователна полица, издадена в полза на ВЪЗЛОЖИТЕЛЯ, която трябва да отговаря на следните изисквания:
2. да обезпечава изпълнението на този договор чрез покритие на отговорността на ИЗПЪЛНИТЕЛЯ;
3. да бъде със срок на валидност за целия срок на действие на договора плюс 30 (тридесет) дни след края на договора.
4. Разходите по издаване и поддържане на банковата гаранция и/или сключването на застрахователния договор и поддържането на валидността на застраховката за изисквания срок, както и по всяко изплащане на застрахователно обезщетение в полза на ВЪЗЛОЖИТЕЛЯ, при наличието на основание за това, са за сметка на ИЗПЪЛНИТЕЛЯ.
5. В случай, че срокът на банковата гаранция изтича преди пълното уреждане на отношенията на страните по този договор, ВЪЗЛОЖИТЕЛЯТ има право да поиска удължаване на срока на гаранцията.
6. При претенции на трети засегнати лица към ВЪЗЛОЖИТЕЛЯ по повод понесени вреди, причинени виновно от действията или бездействията на ИЗПЪЛНИТЕЛЯ, ВЪЗЛОЖИТЕЛЯТ има право да ползва гаранцията за изпълнение за удовлетворяването им или да я задържи до доказване на основателността им от компетентните органи.
7. ВЪЗЛОЖИТЕЛЯТ задържа гаранцията за добро изпълнение на договора, ако в процеса на неговото изпълнение възникне спор между страните, който е внесен за решаване от компетентен съд.
8. ВЪЗЛОЖИТЕЛЯТ не дължи на ИЗПЪЛНИТЕЛЯ обезщетение и лихва за причинени вреди и/или пропуснати ползи за периода на задържане на гаранцията за добро изпълнение при условията на ал. 6 и ал. 7.

Чл. 15. (1) В случай, че ИЗПЪЛНИТЕЛЯТ не започне изпълнението на настоящия договор в указаните срокове или договорът бъде прекратен поради виновно неизпълнение от негова страна на някое от задълженията по него, ВЪЗЛОЖИТЕЛЯТ има право да задържи представената гаранция за добро изпълнение.

1. Гаранцията за изпълнение на възложените строителни работи се освобождава в срок от 30 /тридесет/ календарни дни след приключване изпълнението на договора.
2. В случай, че валидността на гаранцията изтича преди горепосочения срок, ИЗПЪЛНИТЕЛЯТ се задължава да удължи срока на банковата гаранция.
3. Освобождаването на гаранцията не отменя гаранционните задължения на ИЗПЪЛНИТЕЛЯ.

Чл. 16. (1) Гаранционните срокове за изпълнените СМР са, както следва ………………….. години.

1. Гаранционните срокове започват да текат от деня на подписване на двустранния приемо-предавателен протокол.
2. Срок за отстраняваме възникналите нередности/дефекти в предложения гаранционен срок в рамките до ………….. /календарни дни/, считано от датата на получаване им в писмен вид от Възложителя.
3. Разходите относно извършените работи по отстраняване на дефектите и недостатъците, появили се в гаранционния срок, са за сметка на ИЗПЪЛНИТЕЛЯ.
4. ИЗПЪЛНИТЕЛЯТ се задължава да отстрани за своя сметка появили се дефекти в рамките на гаранционния срок, в съответния срок за отстраняването им. Приемането на съответните поправки се извършва с констативен протокол, подписан от ВЪЗЛОЖИТЕЛЯ без забележки, като датата на протокола се счита за завършване отстраняването на дефектите.

Чл. 17. В случай, че ИЗПЪЛНИТЕЛЯТ не предприеме действия за отстраняване на дефектите и недостатъците, констатирани в гаранционния срок, и/или не ги отстрани в определения срок, ВЪЗЛОЖИТЕЛЯТ може да възложи отстраняването им на друго физическо или юридическо лице, като направените разходи, доказани със съответните документи, са за сметка на ИЗПЪЛНИТЕЛЯ.

Чл. 18. За появили се дефекти и недостатъци в гаранционния срок ВЪЗЛОЖИТЕЛЯТ уведомява писмено ИЗПЪЛНИТЕЛЯ, като определя място, дата и час за съставяне на протокола по реда на ал. 4. Изходящата дата на уведомлението е тази, която се счита за валидна относно спазване на рамките на гаранционния срок. При неявяване на ИЗПЪЛНИТЕЛЯ за подписване на протокол уведомлението се счита за достатъчно за прилагане клаузите на настоящия договор. При настъпване на неблагоприятни климатични условия или други обективни обстоятелства ИЗПЪЛНИТЕЛЯТ може да поиска писмено и мотивирано удължаване на срока, което има действие само след одобрението му от ВЪЗЛОЖИТЕЛЯ. При неспазване на договореното ВЪЗЛОЖИТЕЛЯТ има право да приложи клаузата на чл. 17 от настоящия договор.

1. НЕИЗПЪЛНЕНИЕ. ОТГОВОРНОСТ ЗА НЕИЗПЪЛНЕНИЕ

Чл. 19. (1) При неизпълнение на този договор всяка от страните дължи обезщетение за причинените вреди, при условията на гражданското и търговското законодателство.

1. Изплащането на неустойките по този раздел не лишава изправната страна от правото да търси обезщетение по общия ред за всички действително причинени вреди при или по повод изпълнението на настоящия договор.

Чл. 20. При виновно неспазване срока на настоящия договор ИЗПЪЛНИТЕЛЯТ дължи неустойка в размер на 0.5 % от договореното възнаграждение по чл. 3 за всеки просрочен ден, но не повече от 20% (двадесет процента) общо.

Чл. 21. Независимо от правата по предходните членове, ВЪЗЛОЖИТЕЛЯТ има право на неустойка в размер на 20% (двадесет процента) от уговореното възнаграждение, когато извършените работи са обременени с недостатъци, които ИЗПЪЛНИТЕЛЯТ не може да отстрани.

Чл. 22. ИЗПЪЛНИТЕЛЯТ отговаря за действията на трети лица, допуснати от него до обекта (без контролните органи), като за свои действия.

VIII. КОНТРОЛ

Чл. 23. Контролът по изпълнението на договора ще се осъществява от ВЪЗЛОЖИТЕЛЯ и от инвеститорския контрол. В изпълнение на това им правомощие предписанията на ВЪЗЛОЖИТЕЛЯ и на инвеститорския контрол са задължителни за ИЗПЪЛНИТЕЛЯ, доколкото не пречат на неговата самостоятелност, не са в противоречие с действащата нормативна база, и не излизат извън рамките на поръчката, очертани с този договор.

1. НЕПРЕОДОЛИМА СИЛА

Чл. 24. (1) Страните по настоящия договор не дължат обезщетение за претърпени вреди и пропуснати ползи, ако те са причинени в резултат на непреодолима сила. Клаузата не засяга права или задължения на страните, които са възникнали и са били дължими преди настъпването на непреодолимата сила.

1. „Непреодолима сила” по смисъла на този договор са обстоятелства от извънреден характер, които страните при полагане на дължимата грижа не са могли или не са били длъжни да предвидят или предотвратят.

Чл. 25. (1) Страната, която не може да изпълни задължението си поради непреодолима сила, е длъжна в тридневен срок от настъпването й да уведоми другата страна писмено в какво се състои непреодолимата сила, какви са възможните последици от нея и вероятната й продължителност, както и да представи доказателства (документи, издадени от съответния компетентен орган) за появата, естеството и размера на непреодолимата сила. При неуведомяване в срок съответната страна дължи обезщетение за вреди.

1. Ако страната, която е следвало да изпълни свое задължение по настоящия договор, е била в забава преди настъпване на непреодолима сила, тя не може да се позовава на непреодолима сила за периода на забава преди настъпването й.
2. През времето, когато изпълнението на задълженията на някоя от страните е възпрепятствано от непреодолима сила, за което е дадено известие в съответствие с ал. 1 и до отпадане действието на непреодолимата сила, страните предприемат всички необходими действия, за да избегнат или смекчат въздействието й и до колкото е възможно, да продължат да изпълняват задълженията си по договора, които не са възпрепятствани от непреодолимата сила.
3. Страните не носят отговорност една спрямо друга по отношение на вреди, претърпени като последица от непреодолима сила.

Чл. 26. (1) Не е налице непреодолима сила, ако съответното събитие е вследствие на неположена грижа от някоя от страните по договора и при полагане на дължимата грижа то може да бъде преодоляно.

1. Не представлява “непреодолима сила” събитие, причинено по небрежност или чрез умишлено действие на страните или на техни представители и/или служители, както и недостигът на парични средства.
2. Докато трае действието на непреодолимата сила, изпълнението на задълженията и свързаните с тях насрещни задължения се спира.
3. Изпълнението на задълженията се възобновява след отпадане на събитията, довели до спирането му.

Чл. 27. При спиране на договора вследствие на непреодолима сила, предвидените срокове се удължават със срока на спирането.

1. ОТЧЕТНОСТ

Чл. 28. (1) ИЗПЪЛНИТЕЛЯТ се задължава да води точна и редовна документация и счетоводна отчетност, отразяващи изпълнението на настоящия договор.

1. Документите по ал. 1 трябва да се съхраняват на достъпно място и да са архивирани по начин, който улеснява проверките от компетентните органи.
2. ИЗПЪЛНИТЕЛЯТ се задължава да предостави на ВЪЗЛОЖИТЕЛЯ и/или на лицата надлежно упълномощени от него, цялата необходима информация за изпълнението на настоящия договор, в срок до 3 работни дни от поискването й.
3. КОНФ**ЛИК**Т НА **ИН**ТЕРЕСИ

Чл. 29. Изпълнявайки дейностите по този договор, ИЗПЪЛНИТЕЛЯТ се задължава както той, така и неговите служители да спазват определени изисквания относно конфликт на интереси.

Чл. 30. (1) ИЗПЪЛНИТЕЛЯТ се задължава да предприеме всички необходими мерки, за да предотврати или прекрати всяка ситуация, която може да компрометира независимото и обективно изпълнение на настоящия договор.

1. ВЪЗЛОЖИТЕЛЯТ си запазва правото да се увери, че тези мерки са адекватни и може да изиска предприемането на допълнителни мерки, ако това е необходимо.

Чл. 31. (1) ИЗПЪЛНИТЕЛЯТ се задължава да направи така, че неговите служители, включително и ръководните кадри, не са поставени в ситуация, която може да доведе до конфликт на интереси.

1. ИЗПЪЛНИТЕЛЯТ се задължава да смени, незабавно и без компенсация от ВЪЗЛОЖИТЕЛЯ, всеки свой служител, който участва в изпълнението на настоящия договор и е изложен на такава ситуация.

Чл. 32. (1) ИЗПЪЛНИТЕЛЯТ се задължава да се въздържа от всякакви контакти, които биха компрометирали неговата независимост, или независимостта на персонала му.

1. В случай, че ИЗПЪЛНИТЕЛЯТ не поддържа такава независимост, ВЪЗЛОЖИТЕЛЯТ може да прекрати настоящия договор.

Чл. 33. (1) ИЗПЪЛНИТЕЛЯТ се задължава да действа във всеки един момент лоялно и безпристрастно в съответствие с правилата и/или кодекса за етично поведение, както и да спазва подобаваща дискретност.

1. ИЗПЪЛНИТЕЛЯТ се задължава да се въздържа от всякакви публични изявления във връзка с настоящия договор, направени без предварителното писмено съгласие на ВЪЗЛОЖИТЕЛЯ, както и от ангажиране с дейност, което влиза в разрез със задълженията му към ВЪЗЛОЖИТЕЛЯ по договора.
2. ИЗПЪЛНИТЕЛЯТ се задължава да не ангажира ВЪЗЛОЖИТЕЛЯ по какъвто и да е начин без предварителното му писмено съгласие и трябва, когато това се налага, да изясни това свое задължение пред трети лица.

Чл. 34. ИЗПЪЛНИТЕЛЯТ се задължава да не извлича пряка или непряка изгода от каквито и да било възнаграждения за права, парични възнаграждения, или комисионни във връзка с патентован или защитен артикул, или процес, използван при или за целите на настоящия договор, без предварителното писмено съгласие на ВЪЗЛОЖИТЕЛЯ.

Чл. 35. ИЗПЪЛНИТЕЛЯТ се задължава, освен с предварителното писмено съгласие на ВЪЗЛОЖИТЕЛЯ, нито той, нито назначеният или ангажиран от него персонал, да предават на което и да било физическо или юридическо лице конфиденциална информация, която им е била разкрита или която са открили, както и да правят обществено достояние информация относно препоръките, направени по време на или като резултат от изпълнението на този договор.

Чл. 36. ИЗПЪЛНИТЕЛЯТ се задължава както лично, така и по отношение на назначения или ангажиран от него персонал, да не използват във вреда на ВЪЗЛОЖИТЕЛЯ информацията, която им е била предоставена, и която е резултат от проучванията, тестовете и изследванията, проведени по време на и за целите на изпълнение на настоящия договор.

Чл. 37. ИЗПЪЛНИТЕЛЯТ е длъжен да уведоми незабавно ВЪЗЛОЖИТЕЛЯ за всеки конфликт на интереси, който се появи по време на изпълнението на настоящия договор, или когато е налице неспазване на клаузите за етично поведение.

Чл. 38. Изискванията за конфликт на интереси и кодекс за етично поведение се прилагат по начин, който не нарушава императивните разпоредби на действащото българско законодателство.

1. КОНФИДЕНЦИАЛНОСТ

Чл. 39. (1) Всяка информация, получена при или по повод сключването и изпълнението на този договор, се счита за конфиденциална в отношенията между ИЗПЪЛНИТЕЛЯ и трети лица, с изключение на контролни и одитни органи.

1. ИЗПЪЛНИТЕЛЯТ се задължава да не предоставя или да прави достояние на трети лица никаква част от конфиденциалната информация по този договор по какъвто и да е начин и в каквато и да е форма без предварителното писмено съгласие на ВЪЗЛОЖИТЕЛЯ.
2. ИЗПЪЛНИТЕЛЯТ предоставя на своите работници или служители единствено такава информация, получена при или по повод изпълнението на настоящия договор, която е необходима за изпълнението на техните задължения.
3. ВЪЗЛОЖИТЕЛЯТ се задължава да не предоставя или да прави достояние на трети лица никаква част от конфиденциалната информация по този договор по какъвто и да е начин и в каквато и да е форма без предварителното писмено съгласие на ИЗПЪЛНИТЕЛЯ.
4. ИЗМЕНЕНИЕ И ПРЕКРАТЯВАНЕ НА ДОГОВОРА

Чл. 40. Настоящият договор се прекратява:

1. С изпълнение на задълженията по него.
2. По взаимно съгласие, изразено в писмена форма. В този случай страните по договора определят и взаимните си задължения по повод прекратяването.
3. ВЪЗЛОЖИТЕЛЯТ има право да развали едностранно договора с 30 (тридесет) дневно писмено предизвестие, представляващо и покана за доброволно изпълнение, в случай че ИЗПЪЛНИТЕЛЯТ не изпълни някое от задълженията си по чл. 11.
4. ВЪЗЛОЖИТЕЛЯТ има право да прекрати едностранно договора с писмено уведомление с незабавно действие, в случай че ИЗПЪЛНИТЕЛЯТ не изпълнява законосъобразни указания на ВЪЗЛОЖИТЕЛЯ по изпълнението на договора или не отстранява установени неточности или несъответствия, констатирани от ВЪЗЛОЖИТЕЛЯ, от Строителния надзор, и/или от Авторския надзор и са отразени в изготвен за целта протокол.
5. Едностранно от ВЪЗЛОЖИТЕЛЯ, при условията на чл. 118 от ЗОП.
6. При условията на чл. 5, ал. 1, т. 3 от ЗИФОДРЮПДРСЛ.
7. Настоящият договор може да бъде прекратен като бъде едностранно развален с едномесечно писмено предизвестие от изправната към неизправната страна при системно неизпълнение или забавено изпълнение на задълженията на другата страна.

Чл. 41. Към датата на прекратяване на договора ИЗПЪЛНИТЕЛЯТ е длъжен да:

1. Прекрати по-нататъшната работа, с изключение на дейностите, свързани с обезопасяване и почистване на строителната площадка.
2. В срок до 5 (пет) работни дни да предаде цялата строителна документация, съоръжения и материали, за които ВЪЗЛОЖИТЕЛЯТ е заплатил, като за това се изготвят и подписват съответните протоколи.
3. В срок до 5 (пет) работни дни да предаде всички строително-монтажни работи, изпълнени от него до датата на прекратяването със съответните протоколи и актове по време на строителството.

Чл. 42. (1) Страните по договора за обществена поръчка не могат да го изменят.

(2) Изменение на настоящия договор се допуска по изключение, в следните случаи:

1. Поради обстоятелства, които при полагане на дължимата грижа ВЪЗЛОЖИТЕЛЯТ не е могъл да предвиди, е възникнала необходимост от изменение, което не води до промяна на предмета на договора, съгласно чл. 116, ал. 1, т. 3 от ЗОП.

2. Когато се налага замяна на ИЗПЪЛНИТЕЛЯ с нов ИЗПЪЛНИТЕЛ при някое от условията по чл. 116, ал. 1, т. 4 от ЗОП.

3. Когато се налагат изменения, които не са съществени, съгласно чл. 116, ал. 1, т. 5 от ЗОП.

1. Когато изменението се налага поради непредвидени обстоятелства и не променя цялостния характер на поръчката, при условията по чл. 116, ал. 1, т. 6 от ЗОП.
2. ОБМЕН НА ИНФОРМАЦИЯ

Чл. 43. (1) Страните по настоящия договор следва да отправят всички съобщения и уведомления помежду си само в писмена форма за действителност.

1. Адрес за кореспонденция, посочен от ИЗПЪЛНИТЕЛЯ:

п.к , гр , ул. „ ” № , факс....

1. Адрес за кореспонденция, посочен от ВЪЗЛОЖИТЕЛЯ:

гр. Панагюрище, пл. „20 април“ № 13

1. При промяна на адреса си за кореспонденция всяка от страните е длъжна назабавно да уведоми другата страна за промяната. В противен случай изпратената кореспонденция на посочения в настоящия договор адрес се счита за валидно връчена.
2. ЗАКЛЮЧИТЕЛНИ КЛАУЗИ

Чл. 44. (1) За всеки спор относно съществуването и действието на сключения договор или във връзка с неговото нарушаване, включително спорове и разногласия относно действителността, тълкуването, прекратяването, изпълнението или неизпълнението му, както и за всички въпроси, неуредени в този договор, се прилага българското право, като страните уреждат отношенията си чрез споразумение, изразено писмено.

1. Страните са длъжни да положат всички усилия, за да постигнат уреждане на възникнали между тях спорове по взаимно съгласие.

Чл. 45. За всички неуредени в настоящия договор отношения между страните се прилагат разпоредбите на действащото законодателство на Р България.

Чл. 46. Всички спорове, произтичащи или свързани с този договор, ще бъдат решавани пред съответния компетентен съд.

Настоящият договор се състави в три еднообразни екземпляра - два за ВЪЗЛОЖИТЕЛЯ и един за ИЗПЪЛНИТЕЛЯ.

Неразделна част от настоящия договор са описаните по-долу приложения.

ПРИЛОЖЕНИЯ:

1. Техническа спецификация;
2. Техническо предложение
3. Ценово предложение

**ВЪЗЛОЖИТЕЛ: ИЗПЪЛНИТЕЛ:**

................................ ..................................

**НИКОЛА Иванов Белишки ................................................**

*Кмет на община Панагюрище ......................................................*

**…………………….**

**ЦВЕТАНА ЯКОВА**

*Гл. Счетоводител*

1. В случай, че ще се използва подизпълнител [↑](#footnote-ref-1)